Misdaadintelligensiehoof steeds in sy pos – praag.co.za — 20 jaar jonk!
City Press het berig dat Ncgobo uit sy posisie getree het as 'n gevolg van ondermyning deur 'n pro-Richard Mdluli-faksie.
Volgens die koerant is Ncgobo amper 'n maand gelede uit misdaadintelligensie se hoofkantoor na die veiligheids- en beskermingsdienste .
Ncgobo woon glo nie vergaderings by nie en het die nasionale kommissaris van polisie Riah Phiyega en die toppolisiebestuur ingelig dat hy nie sal terugkeer na sy pos nie.
Ncgobo het oorgeneem nadat Mdluli verlede jaar geskors is te midde van aanklagte van bedrog en korrupsie, asook die moord op sy voormalige vriendin se man .
'n Geregtelike doodsondersoek het hom van enige betrokkenheid by die dood van sy voormalige vriendin se man onthef. Die aanklagte van bedrog en korrupsie is later almal ook teruggetrek .
Hy is later egter weer geskors in 2012 na sy heraanstelling, in afwagting van 'n hofaansoek deur die drukgroep Freedom Under Law (FUL) om die onttrekking van die kriminele en dissiplinêre aanklagte teen hom te hersien.
Die Mdluli–geval is 'n belangrike toets vir die Demokratiese Alliansie se poging om die howe teen president Zuma te gebruik.
Die party voer aan dat die Zuma-administrasie die weg gebaan het vir verpolitiseerde aanstellings, insluitend dié van Mdluli, van die waarnemende nasionale direkteur van openbare vervolging, adv Nomgcobo Jiba, en die hoof van die gespesialiseerde handelsmisdaadeenheid, adv Lawrence Mrwebi. – Sapa
Skrywer Karin RoodtGepubliseer op 9 September 2013 9 September 2013 Kategorieë Nuus, Suider-AfrikaSleutelwoord bedrog, Chris Ngcobo, Freedom Under Law, FUL, korrupsie, misdaadintelligensie, moord, nasionale kommissaris van polisie, Riah Phiyega, Richard Mdluli, sapd